VALTIOVARAINMINISTERIÖ	VM  166:11/2003   		
	Hallinnon kehittämisosasto			
	VAHTI	15.6.2004		

Jakelussa mainituille

JAETUT TIETOTURVARESURSSIT -  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän laatimaan kehitysehdotuksia jaettujen resurssien käytöstä valtion tietoturvatyössä.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Huolimatta tietoturvallisuuden korkeasta prioriteetista hallinnon toiminnassa, ovat tietoturvatyön resurssit rajalliset. Yksi periaatteessa mahdollinen tapa tehostaa etenkin pienten yksiköiden tietoturvatyötä ovat useiden virastojen yhteiset tietoturvahenkilöt. Lähestymistavasta on jo kokemuksia.

Laajaan ohjelmaan sisältyy 28 kehittämiskohdetta ja tällä päätöksellä asetetun Jaetut tietoturvaresurssit- työryhmän toiminta ja tehtävät ovat tärkeä osa kehitysohjelmaa.
	
Toimikausi
15.6.2004- 30.3.2005

 Työryhmän tavoitteet ja tehtäväalueet

Työryhmän  tavoitteena selvittää tarpeet ja mahdollisuudet jaettujen resurssien käyttöön valtionhallinnon tietoturvatyössä. Selvityksen pohjalta ryhmän tulee tehdä esitys jaettujen resurssien käytön edisträmisestä ja hallinnoinnista valtion tietoturvatyössä. 

Työryhmän tulee tarkastella asiaa niin yksittäisten virastojen, ministeriöden kuin hallinnonalojen ja valtionhallintokokonaisuuden näkökulmista. Myös jaettujen resurssien käytön suhde tulosohjaukseen tulee ottaa huomioon selvitysten ja esitysten valmistelussa. 

Organisointi

Puheenjohtaja:	
tietoturvapäällikkö 	Aaro Hallikainen, Poliisin tietohallintokeskus

Jäsenet:
		tietohallintopäällikkö Pekka Kallio, Opetushallitus
tietoturvapäällikkö Erja Kinnunen, Ajoneuvohallintokeskus
tietoturvapäällikkö Mats Kommonen, Turun yliopisto 
kehittämispäällikkö Merja Koponen, Itä-Suomen Lääninhallitus
		tietoturvapäällikkö Minna Manninen, Tampereen yliopisto
		neuvotteleva virkamies Arja Terho, valtiovarainministeriö

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Valtiovarainministeriön edustus nimetään mahdollisimman pian.

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän työ on virkatyötä. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässa edustetut organisaatiot
Työryhmän puheenjohtaja ja jäsenet
VAHTI